૧૦ વિઘા જમીનમાં ફેલાયેલા એકસરખા દાડમના સુંદર ઝાડ જોઈ કલ્પના ના આવે કે વડગામ તાલુકાની જમીનમાં આવો પણ પાક લહેરાઈ શકે છે.પણ એ વાસ્તવિક્તા હતી જે મારી નજરોની સામે હતી. કોલેજમાં અભ્યાસ કરતા મારા યુવા મિત્ર સઈદખાન પઠાણ પાસેથી દાડમના પાક વિશેની ઉંડાણપૂર્વકની માહિતી જાણી વિશેષ આનંદ થયો કે યુવા મિત્રો પણ ધારે તો પોતાની જમીનનો કેવો ફાયદાકારી ઉપયોગ કરી શકે છે.તો ચાલો હવે આપણે સઈદખાન પઠાણના ફાર્મમાં વાવેતર કરેલ દાડમના આ પાક વિશે થોડી માહિતી મેળવીએ.